
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση συγκρότησης της Επιτροπής για τη με¬ 
λέτη αντιμετωπίσεως προβλημάτων εκ της εισόδου 
ατόμων στη Χώρα από Βαλκανικές και άλλες χώρες 1 

Προσδιορισμός κατά κατηγορία και κλάδο των κενών 
οργανικών θέσεων της Κεντρικής Υπηρεσίας, οι 
- οποίες διατηρήθηκαν και ανακατανεμήθηκαν κατά 


Υπουργείο σύμφωνα με την ΠΥΣ αρ. 166/22.12.92. 
(Αναδημοσίευση). 2 

Τροποποίηση της κοινής Υ.Α. 1158/1989 (ΦΕΚ 186 
Β') Υπουργού Προεδρίας της Κυβέρνησης και Ανα¬ 
πληρωτή Υπουργού Εθνικής Οικονομίας. 3 

Καθορισμός οδοιπορικών εξόδων και ημερήσιας απο¬ 
ζημίωσης εκλεκτόρων κ.λπ. 4 

Καθορισμός της ωριαίας αποζημίωσης των διδασκό¬ 
ντων με ανάθεση διδασκαλίας στο Μ.Δ.Δ.Ε. 5 


Εξαίρεση από τις διατάξεις του Ν. 1735/87 της πλήρω¬ 
σης μιας (1) οργανικής θέσης του κλάδου ΠΕ Ψυχο¬ 
λόγου στο Μαιευτικό-Γυναικολογικό Κέντρο 


«'Ελενα Ε. Βενιζέλου» . 6 

Ειδικός λογαριασμός για τον εφοδιασμό με καύσιμα 
προβληματικών περιοχών της χώρας . 7 

Χορήγηση Περιωρισμένου Πτυχίου Ραδιοτηλεφω- 
νητή . 8 


Σύσταση αμιγούς κοινοτικής επιχείρησης Ανω Πορο- 
ϊων Ν. Σερρών με την επωνυμία «ΜΠΕΛΛΕΣ» - 9 

Παροχή έγκρισης στην «ΕΛΛΗΝΙΚΗ ΕΤΑΙΡΕΙΑ ΕΠΕΝ¬ 
ΔΥΣΕΩΝ ΧΑΡΤΟΦΥΛΑΚΙΟΥ Α.Ε.» για την αγορά 
μετοχών της εταιρείας «ΜΙΝΩΪΚΕΣ ΓΡΑΜΜΕΣ 


Α.Ν.Ε.» .......,.10 

Διαπίστωση της αυτοδίκαιης κατάργησης σαράντα τεσ¬ 
σάρων (44) μόνιμων θέσεων στον ΟΥΘ .11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Υ.1996 (1) 

Συμπλήρωση συγκρότησης της Επιτροπής για τη μελέτη 
αντιμετωπίσεως προβλημάτων εκ της εισόδου ατόμων 
στη Χώρα από Βαλκανικές και άλλες χώρες. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) Του άρθρου 10 παρ. 3 του Ν. 1558/1985 «Κυβέρ¬ 
νηση και Κυβερνητικά όργανα» (Α’ 137). 

β) Του άρθρου 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό Επαγγελματι¬ 
κών οργανώνσεων των Εμπόρων, Βιοτεχνών και λοιπών 
και άλλες διατάξεις» (Α' 154), με το οποίο προστέθηκε άρ¬ 
θρο 29Α στον Ν. 1558/1985. 

2. Το γεγονός ότι ο Πρόεδρος αυτής Αρχηγός ΓΕΕΘΑ 
Ιωάννης Βερυβάκης αποστρατεύθηκε. 

3. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Πρόεδρος της Επιτροπής για τη μελέτη αντιμετωπίσεως 
προβλημάτων εκ της εισόδου ατόμων στη χώρα από Βαλ¬ 
κανικές και άλλες χώρες, που ανασυστάθηκε με την 
Υ. 1877/21.9.1992 απόφασή μας (Β' 577), ορίζεται ο Δη- 
μήτριος Σκαρβέλης, Αρχηγός ΓΕΕΘΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 1993 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

Αριθ. Φ.479/126195 (2) 

Προσδιορισμός κατά κατηγορία και κλάδο των κενών ορ¬ 
γανικών θέσεων της Κεντρικής Υπηρεσίας, οι οποίες 
διατηρήθηκαν και ανακατανεμήθηκαν κατά Υπουργείο 
σύμφωνα με την ΠΥΣ αρ. 166/22.12.92. (Αναδημο¬ 
σίευση). · . 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 21 του Ν. 2085/92 «Ρύθμιση θεμάτων ορ¬ 
γάνωσης λειτουργίας και προσωπικού της Δημόσιας Διοί¬ 
κησης και άλλες διατάξεις» (ΦΕΚ 170 Α/20.10.92). 

3. Τις διατάξεις του Π.Δ. 390/89 (ΦΕΚ 170Α) «Οργανι¬ 
σμός Πολιτικού Προσωπικού Υπουργείου Εθνικής Αμυ¬ 
νας», όπως τροποποιήθηκε με το Π.Δ. 311 /92 (ΦΕΚ 156 
Α). 

γ. Την Πράξη του Υπουργικού Συμβουλίου με αριθμό 
166 της 22.12.1992 «Διατήρηση και ανακατανομή κενών 
οργανικών θέσεων μονίμου και με σχέση εργασίας ιδιωτι¬ 
κού δικαίου προσωπικού των Κεντρικών Υπηρεσιών 
Υπουργείων και Γ ενικών Γ ραμματείων Υπουργείων» (ΦΕΚ 
201 Α7/23.12.92). * 

δ. Την υπ' αριθμ. 1944/9.12.92 κοινή απόφαση του 
Πρωθυπουργού και του Υπουργού Εθνικής Αμύνης «Ανά¬ 
θεση αρμοδιοτήτων στους Υφυπουργούς Εθνικής Αμύνης 
I. Σταθόπουλο και Σπ. Σπηλιωτόπουλο» (ΦΕΚ 727 Β'), 
αποφασίζουμε: 

Άρθρο μόνο 

2. Προσδιορίζουμε τις κατανεμηθείσες από το Υπουρ¬ 
γικό Συμβούλιο, με την υπ’ αριθμ. 166/22.12.92 πράξη 
του εξήντα (60) θέσεις μονίμου προσωπικού στο Υπουρ¬ 
γείο Εθνικής Άμυνας αναλυτικά κατά κατηγορία και κλάδο 
και Επιτελείο ως ακολούθως:^" , 


Α. ΚΑΤΗΓΟΡΙΑ ΠΕ ΘΕΣΕΙΣ ΓΕΣ ΓΕΝ ΓΕΑ 

ΚΛΑΔΟΣ ΠΕ ΜΗΧΑΝΙΚΩΝ 5 3 2 

ΚΛΑΔΟΣ ΠΕ ΠΛΗΡΟΦΟΡΙΚΗΣ 2 - 2 

ΚΛΑΔΟΣ ΠΕ ΚΟΙΝΩΝΙΚΩΝ ΕΠΙΣΤ. 1 1 

ΚΛΑΔΟΣ ΠΕ ΔΙ0ΙΚ.-0ΙΚ0Ν. 1 1 

ΚΛΑΔΟΣ ΠΕ ΜΕΤΑΦΡΑΣΤ. ΔΙΕΡΜ. 1 1 

ΚΛΑΔΟΣ ΠΕ ΘΕΤ. ΕΠΙΣΤΗΜΩΝ 1 1 

ΚΛΑΔΟΣ ΠΕ ΣΤΑΤΙΣΤΙΚΗΣ 1 1 

Β. ΚΑΤΗΓΟΡΙΑ ΤΕ - ΘΕΣΕΙΣ ΓΕΣ ΓΕΝ ΓΕΑ 

ΚΛΑΔΟΣ ΤΕ ΠΛΗΡΟΦΟΡΙΚΗΣ 4 4 - 

Γ. ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚ.-ΛΟΓΙΣΤ. 23 20 - . 3 

ΚΛΑΔΟΣ ΔΕ ΜΕΤΑΦΡ. ΔΙΕΡΜ. 6 3 12 

ΚΛΑΔΟΣ ΔΕ ΔΑΚΤΥΛ.-ΣΤΕΝΟΓΡ. 12 8 4 · - 

Δ. ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΕΠΙΜΕΛΗΤΩΝ 3 3 


ΣΥΝΟΛΟ 60 

Από τις διατάξεις αυτής της απόφασης δεν προκαλείται 
οικονομική επιβάρυνση στον Κρατικό Προϋπολογισμό. 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 19 Φεβρουαρίου 1993 

Ο ΥΦΥΠΟΥΡΓΟΣ 

ΙΩΑΝΝΗΣ ΓΓΑΘΟΠΟΥΛΟΣ 


* Αναδημοσιεύεται, επειδή δημοσιεύτηκε εσφαλμένα στο ΦΕΚ 
98/26.2.93 (τ.Β ).. 

-♦- 

Αριθ. 209074 (3) 

Τροποποίηση της κοινής Υ.Α 1158/1989 (ΦΕΚ 186 Β’) 
Υπουργού Προεδρίας της Κυβέρνησης και Αναπλη¬ 
ρωτή Υπουργού Εθνικής Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΈΡΝΗΣΗΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 1 του ιδρυτικού περί Ελληνικού Οργανι¬ 
σμού Τουρισμού (ΕΟΤ) Α.Ν. 1565/50, που κυρώθηκε με 
το Ν. 1624/51 (ΦΕΚ 7). 

β) Της παραγράφου 7 του άρθρου 10 του Ν. 1256/1982 
(ΦΕΚ 65). 

γ) Του Ν.Δ. 335/1969 (ΦΕΚ 236). 

δ) Της κοινής Υ.Α 1158/1989 (ΦΕΚ 186 Β') του Υπουρ-' 
γού Προεδρίας της Κυβέρνησης και του Αναπληρωτή 
Εθνικής Οικονομίας. 

ε) Της παρ. 10 του άρθρου 5 του Ν.Δ. 4109/1960 (ΦΕΚ 
153). 

στ) Της κοινής απόφασης Υ. 1435/1992 (ΦΕΚ 726 Β’) 
του Πρωθυπουργού και του Υπουργού Εθνικής Οικονο¬ 
μίας. 

2. Την απόφαση 752/1992 του Διοικητικού Συμβουλίου 
του ΕΟΤ, αποφασίζουμε: 

1. Το εδάφιο α’ της παραγρ. 2 της κοινής υπουργικής 
απόφασης 1158/1989 (ΦΕΚ 186 Β') αντικαθίσταται ως 
εξής: 

«2α. Η μισθολογική προαγωγή του κύριου προσωπικού 
του Γ ραφείου Νομικού Συμβούλου του ΕΟΤ γίνεται κατά 
τον ίδιο τρόπο που εφαρμόζεται εκάστοτε για το κύριο 
προσωπικό του Νομικού Συμβουλίου του Κράτους·(Ν.Σ.Κ.) 
και μέχρι του ιδίου καταληκτικού βαθμού που ισχύει εκά¬ 
στοτε γι’ αυτό, με ανάλογη εφαρμογή των σχετικών διατά¬ 
ξεων που ρυθμίζουν εκάστοτε τη μισθολογική προαγωγή 
του κυρίου προσωπικού του Ν.Σ.Κ. Για τη μισθολογική 
προαγωγή του κυρίου προσωπικού του Γ ραφείου Νομικού 
Συμβούλου του ΕΟΤ, λαμβάνεται υπόψη ο συνολικός χρό¬ 
νος άσκησης της δικηγορίας». 

Η συνολική ετήσια δαπάνη που θα προκύψέι από την 
εφαρμογή της παρούσας θα ανέλθει ως προς όλο το προ¬ 
σωπικό του Γ ραφείου στο ποσό των δρχ. 4.704.000 και θα 
καλυφθεί από τον τακτικό προϋπολογισμό του ΕΟΤ (Κωδ. 
Αρ. 0211, 0221,0232). 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 2789 


Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Αθήνα, 29 Μαρτίου 1993 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΕΘΝΙΚΗΣ ΟΙΚΟΝΟΜΙΑΣ 

ΣΩΤ. ΚΟΥΒΕΛΑΣ ΘΕΟΔ. ΚΑΣΙΜΗΣ 

-φ- 

Αριθ. 2015875/1701/0022 (4) 

Καθορισμός οδοιπορικών εξόδων και ημερήσιας αποζημί¬ 
ωσης εκλεκτόρων κ.λπ. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις της παρ. 8 του άρθρου 28 του Ν. 
2083/92 «Εκσυγχρονισμός της Ανώτατης Εκπαίδευ¬ 
σης». 

β. Την αριθμ. Υ.1847/1078399/1182/0001/7.8.92 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στους Υφυπουργούς 
Οικονομικών». 

γ. Το ότι από τις διατάξεις της απόφασης αυτής προκα- 
λείται δαπάνη για το έτος 1993, ύψους δΡΧ· 90 εκ. περί¬ 
που που θα καλυφθεί από την πίστωση του ΚΑΕ 2421 του 
Φ.120 προϋπολογισμού του ΥΠΕΠΘ του Ιδιου έτους, απο¬ 
φασίζουμε: 

I. Καθορίζουμε τα οδοιπορικά έξοδα και την ημερήσια 
αποζημίωση των μελών Δ.Ε.Π. των Α.Ε.Ι., όταν μετακινού¬ 
νται εκτός της έδρας του Α.Ε.Ι. που υπηρετούν, προκειμέ- 
νου να μετάσχουν στις εισηγητικές επιτροπές ή στα εκλε- 
κτορικά σώματα για εκλογή μελών ΔΕΠ άλλων Α.Ε.Ι. ή στις 
συμβουλευτικές και εξεταστικές επιτροπές για εκπόνηση 
διδακτορικών διατριβών άλλων Α.Ε.Ι. ως εξής: 

1. Οδοιπορικά έξοδα σύμφωνα με τις ισχύουσες διατά¬ 
ξεις. 

2. Ημερήσια αποζημίωση ίση με το 1 /6 του βασικού 
τους μισθού όπως αυτός ορίστηκε με τις διατάξεις του Ν. 
1517/85 για όσους προσκομίζουν Δ.Π. Υπηρεσιών ξενο¬ 
δοχείου και ίση με το 1/12 του βασικού μιθσού για τους 
λοιπούς. 

Για την ημέρα επιστροφής χορηγείται το 1 /2 της κατά 
τά ανωτέρω ημερήσιας αποζημίωσης, όπως ισχύει για 
τους υπόλοιπους υπαλλήλους. 

II. Τα παραπάνω ποσά καταβάλλονται με τους ακόλου¬ 
θους περιορισμούς: 

1. Περίπτωση εκλογής μελών Δ.Ε.Π. 

α) Γ ια μέχρι 3 μετακινήσεις ετήσια στα μέλη Δ.Ε.Π. (ει¬ 
σηγητές) των τριμελών επιτροπών. 

β) Για μέχρι 2 μετακινήσεις ετήσια στα μέλη Δ.Ε.Π.- 
εκλέκτορες. 

2. Περίπτωση εκπόνησης διδακτορικής διατριβής. 

α) Για μέχρι 2 μετακινήσεις ετήσια στα μέλη Δ Ε Π. των 
συμβουλευτικών επιτροπών. 

β) Για μία (1) μετακίνηση ετήσια στα μέλη των εξεταστι¬ 
κών επιτροπών. 

III. Για την καταβολή των οδοιπορικών εξόδων και της 
ημερήσιας αποζημίωσης που βαρύνει τον προϋπολογισμό 
των.Α.Ε.Ι, απαιτείται, εκτός των άλλων δικαιολογητικών 
που καθορίζονται από γενικές διατάξεις, η έκδοση πράξης 


μετακίνησης από τον πρύτανη του Α.Ε.Ι., με την οποία θα 
ορίζεται ο αριθμός των εκτός έδρας ημερών και θα εγκρί- 
νεται η σχετική δαπάνη. * - 

IV. Από τις διατάξεις της απόφασης αυτής προκαλείται 
δαπάνη για το έτος 1993 ύψους δρχ. 90.000.000, η οποία 
θα καλυφθεί με επιχορήγηση των Α.Ε.Ι. από την πίστωση 
του ΚΑΕ 2421 του Φ. 19-120 έτους 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 1993 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΟΝ 

Κ. ΠΑΤΡΑΚΟΣ Γ. ΣΟΥΦΛΙΑΣ 

-- 

Αριθ. 2011349/1134/0022 (5) 

Καθορισμός της ωριαίας αποζημίωσης των διδασκόντων 
με ανάθεση διδασκαλίας στο Μ.Δ.Δ.Ε. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Ν.Δ. 1222/72 «περί μετεκπαιδεύσεως του εκ¬ 
παιδευτικού προσωπικού Δημοτικής Εκπαίδευσης και 
αναδιοργανώσεως του Διδασκαλείου Δημοτικής Εκπαί¬ 
δευσης»! 

2. Των παρ. 5 και 9 του άρθρου 17 του Ν. 1505/84. 

3. Του άρθρου 18 παρ. 3 και 6 του Ν. 2009/92- ' 

4. Του άρθρου 5 του Ν. 1351/83 «Εισαγωγή σπουδα¬ 

στών στην Τριτοβάθμια Εκπαίδευση και άλλες διατάξεις» 
και του Ν. 1400/83. . . 

5. Του Ν. 1256/82 «Για την πολυθεσία, πολυαπασχό- 
ληση κ.λπ.» και του Ν. 1305/82. 

6. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπολογι¬ 
σμού έτους 1993 24.800.000 δρχ. (Ειδικός Φορέας 191 
της Νομαρχίας Αθηνών ΚΑΕ 0515 1.800.000 δρχ. και 
ΚΑΕ 0517 23.000.000 δρχ.), η οποία θα καλυφθεί α) κατά 
12.000.000 δρχ. από την πίστωση που έχει εγγράφει στον 
ΚΑΕ 0517 του Ειδικού Φορέα 191 του προϋπολογισμού 
της Νομαρχίας Αθηνών οικονομικού έτους 1993 και β) 
κατά 12.800.000 δρχ. με τροποποίηση του Κρατικού 
Προϋπολογισμού και συγκεκριμένα με αυξομείωσή του 
(αύξηση της πίστωσης του ΚΑΕ 0515 κατά 1.800.000 
δρχ. και του ΚΑΕ 0517 κατά 11.000.000 δρχ. του Ειδικού 
Φορέα 191 του προϋπολογισμού της Νομαρχίας Αθηνών 
οικονομικού έτους 1993 και ισόποση μείωση της πίστω¬ 
σης του ΚΑΕ 5299 του Ειδικού Φορέα 19-710 του προϋ¬ 
πολογισμού του ΥΠΕΠΘ οικονομικού έτους 1993), για την 
οποία έχει εκδοθεί η αριθμ. 2011349/29.3.93 απόφαση 
του Υφυπουργού Οικονομικών. 

7. Την αριθ. Υ.1847/1078799/1182/0001/7.8.92 κοινή 
απόφαση του Πρωθυπουργού και του Υπουργού Οικονομι¬ 
κών, για τη μεταβίβαση αρμοδιοτήτων, αποφασίζουμε: 

1. Καθορίζουμε το ποσόν της ωριαίας αποζημίωσης που 
θα καταβάλλεται σε εκείνους που διδάσκουν με ανάθεση 
διδασκαλίας στο Μαράσλειο Διδασκαλείο Δημοτικής Εκ¬ 
παίδευσης ως εξής: 

α) Στους καθηγητές Ανωτάτων Εκπαιδευτικών Ιδρυμά¬ 
των (Α.Ε.Ι.), στους αναπληρωτές καθηγητές ΑΕΙ, στους 
Συμβούλους του Παιδαγωγικού Ινστιτούτου (Π.Ι.), στους 
ανώτατους δικαστικούς λειτουργούς, στους ανώτατους 

κρατικούς λειτουργούς και στους δημοσίους υπαλλήλους 
ειδικών θέσεων οε 6.000 δρχ. 

β) Στους καθηγητές Τεχνολογικών Εκπαιδευτικών Ιδρυ¬ 
μάτων (Τ.Ε.Ι.), στους επίκουρους καθηγητές ΑΕΙ, στους 
παρέδρους του Παιδαγωγικού Ινστιτούτου, στους Σχολι¬ 
κούς Συμβούλους, στους λέκτορες Α.Ε.Ι., στους δημο¬ 
σίους υπαλλήλους ή ιδιώτες που είναι κάτοχοι διδακτορι¬ 
κού διπλώματος και στους επίκουρους καθηγητές των ΤΕΙ 
σε 5.000 δρχ. ’ 

γ) Στους λοιπούς εκπαιδευτικούς οιασδήποτε βαθμί- 
δος, στους δικαστικούς λειτουργούς και σε άλλους δημο¬ 
σίους υπαλλήλους ή ιδιώτες σε 3.500 δρχ. 

Στον αριθμό των διδακτικών ωρών προστίθενται τρεις 
(3) επιπλέον ώρες για κάθε επιτήρηση γραπτής εξέτασης 
και μέχρι δώδεκα (12) ώρες συνολικά για κάθε εξεταστική 
περίοδο. 

δ) Στους διδάσκοντες στο Μ.Δ.Δ.Ε., οι οποίοι μετακι- 
νούνται απά τη ν ορ γανική τουο θέση εκτός έδρας στην 
έδρα του Μ.Δ.Δ.Ε., καταβάλλονται πέραν της ωριαίας 
αποζημίωσης διδασκαλίας και τα κατά νόμου οδοιπορικά 
έξοδα και ημερήσια εκτός έδρας αποζημίωση για την με¬ 
τακίνησή τους. 

2. Καθορίζουμε μηνιαία αποζημίωση: 
α) Στον Διευθυντή του Μ.Δ.Δ.Ε. 

Εάν είναι καθηγητής ή αναπληρωτής καθηγητής ΑΕΙ, 

100.000 δρχ. 

Εάν είναι πάρεδρος ή ειδικός πάρεδρος του Παιδαγωγι¬ 
κού Ινστιτούτου ή Σχολικός Σύμβουλος ή έχει τα προσόντα 
Διευθυντή του εδαφ. α' του άρθρου 10 του Ν.Δ. 1222/72, 
60.000 δρχ. 

β) Στον Υποδιευθυντή του Μ.Δ.Δ.Ε. 40.000 δρχ. 
γ) Στον Γραμματέα ή στον αναπληρωτή του 10.000 δρχ. 
Οι αναφερόμενες αποζημιώσεις εκκαθαρίζονται από 
την Υπηρεσία Εντελλομένων Εξόδων στη Νομαρχία του 
Κράτους, όπου εδρεύει το Διδασκαλείο με τακτικά χρημα¬ 
τικά εντάλματα πληρωμής σε βάρος των πιστώσεων του 
προϋπολογισμού της Νομαρχίας,'σϊον οποίο θα εγγράφο- 
νται ή θα μεταφέρονται κατ’ έτος οι απαιτούμενες πιστώ¬ 
σεις. 

ΚαταργεΙται η αρ. 2049674/4434/0022/29.8.91 (ΦΕΚ 
776/Β/91) απόφαση, μόνον ως προς το μέρος που αφορά 
το Μ.Δ.Δ.Ε. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 29 Μαρτίου 1993 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΟΝ 

Κ. ΠΑΤΡΑΚΟΙ Γ. ΣΟΥΦΛΙΑΣ 

-4- 

Αριθ. ΔΥΔ/ΟΙΚ.16703 (6) 

Εξαίρεση από τις διατάξεις του Ν. 1735/87 της πλήρωσης 
μιας (1) οργανικής θέσης του κλάδου ΠΕ Ψυχολόγου 
στο Μαιευτικό-Γυναικολογικό Κέντρο «'Ελενα Ε. Βενι- 
ζέλου». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
Έχοντας υπόψη: 

1. Τις διατάξεις του άρθρου 13 (παρ. 3) του Ν. 2116/ 
1993. 


2. Τις διατάξεις του Ν. 1735/87. 

3. Την αριθμ. 72/17.2.1993 απόφαση του Πρωθυπουρ¬ 
γού «έγκριση πλήρωσης μιας (1) κενής οργανικής θέσης 
Ψυχολόγου στο Μαιευτικό-Γυναικολογικό Κέντρο Αθήνας 
«'Ελενα Ε. Βενιζέλου», αποφασίζουμε: 

1. Εξαιρούμε από την εφαρμογή των διατάξεων του Ν. 
1735/87, την πλήρωση μιας (1) θέσης του Κλάδου ΠΕ Ψυ¬ 
χολόγου στο Μαιευτικό-Γυναικολογικό Κέντρο Αθήνας, 
«'Ελενα Ε. Βενιζέλου» για την οποία δόθηκε η αχετική 
έγκριση του Πρωθυπουργού με την αριθ. 72/17.3.93 από¬ 
φασή του. 

2. Από τις διατάξεις της απόφασης προκαλείται δαπάνη 
εις βάρος του προϋπολογισμού του Νοσοκομείου ύψους 
1.050.000 δρχ. για το έτος 1993 και 2.100.000 περίπου 
για τα επόμενα έτη. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα,;2ΑπριλΙοίΓ 1993 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦ/ΣΕΟΝ 

ΣΩΤ. ΚΟΥΒΕΛΑΣ ΔΗΜ. ΣΙΟΥΦΑΣ 

-♦- 

Αριθ. Δ2/Γ/Φ4/3865 (7) 

Ειδικός λογαριασμός για τον εφοδιασμό με καύσιμα προ¬ 
βληματικών περιοχών της χώρας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΠΑΣ 

Έχοντας υπόψη: 

1 · Το άρθρο 7 του Ν. 2008/1992 για την τροποποίηση 
και συμπλήρωση των διατάξεων του Ν. 1571 /1985 «Ρύθ¬ 
μιση θεμάτων πετρελαϊκής πολιτικής καί εμπορίας πετρε¬ 
λαιοειδών και άλλες διατάξεις». Λοιπές διατάξεις αρμοδιό¬ 
τητας Υπουργείου Οικονομικών και συναρμόδιων Υπουρ¬ 
γείων (ΦΕΚ 16/92 τ.Α'). 

2. Το άρθρο 10 του Π.Δ. 437/1985 για τον καθορισμό 
και ανακατανομή των αρμοδιοτήτων των Υπουργείων 
(ΦΕΚ 157/85 τ.Α'). 

3. Την απόφαση αρ. Υ 1847/1078399/1182/0001/ 

7.8.1992 του Πρωθυπουργού και Υπουργού Οικονομικών 
«Περί αναθέσεως αρμοδιοτήτων του Υπουργού Οικονομι¬ 
κών στους Υφυπουργούς Οικονομικών». 

4. Το Π.Δ. 381/1989 για τον Οργανισμό του Υπουρ¬ 
γείου Βιομηχανίας, Ενέργειας και Τεχνολογίας (ΦΕΚ 167/ 
1989 τ.Α'). 

5. Την απόφαση του Υπουργείου Βιομηχανίας, Ενέρ¬ 
γειας και Τεχνολογίας με αριθμό Δ2/5919/4.3.1992 
(ΦΕΚ 143/1992 τ.Β') και ειδικότερα τις διατάξεις του άρ¬ 
θρου 8 της αποφάσεως αυτής. 

6. Το Π.Δ. 190/92 Έξοδος της Δημόσιας Επιχειρήσεως 
Πετρελαίου ΑΕ (ΔΕΠ) από τον δημόσιο τομέα (ΦΕΚ 90/ 

1992 τ·4’). αποφασίζουμε: . , 

Αντικαθιστούμε το άρθρο 8 της αποφάσεως με αριθμό 
Δ2/5919/4.3.1992 (ΦΕΚ 143/92 τ.Β') ως εξής: 

1. Με εντολή του Υπουργείου Βιομηχανίας, Ενέργειας 
και Τεχνολογίας - Διεύθυνση Εποπτείας της Διαχειρίσεως 
Πετρελαιοειδών, προς την Τράπεζα της Ελλάδος, θα με- 
ταφέρεται ποσόν, από το προϊόν του λογαριασμού 
234226/9 με τίτλο «Ειδικός λογαριασμός για τον εφόδια- 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 2791 


σμό με πετρελαιοειδή των προβληματικών περιοχών», στο 
λογαριασμό του Δημοσίου αρ. 200/1 «Ε.Δ. Συγκέντρωση 
εισπράξεων και πληρωμών» και στη μερίδα του Ταμείου 
Υπολόγου Συμψηφισμών, για την καταβολή, σύμφωνα με 
το προηγούμενο άρθρο, επιδοτήσεων στις εταιρείες 
εμπορίας πετρελαιοειδών. 

2. Ο Υπόλογος Συμψηφισμών, μετά την αναγγελία της 
Τράπεζας της Ελλάδος της μεταφοράς του ποσού στον 
παραπάνω λογαριασμό του Δημοσίου, θα προβαίνει στην 
εμφάνιση αυτού στα έσοδα του Κρατικού Προϋπολογι¬ 
σμού στον ΚΑΕ 3833, ενημερώνοντας την Διεύθυνση 
Προϋπολογισμού του Υπουργείου Οικονομικών για την εγ¬ 
γραφή ισόποσης πιστώσεως στον προϋπολογισμό εξόδων 
του Υπουργείου Βιομηχανίας, Ενέργειας και Τεχνολογίας 
φορέα 35/200 στον ΚΑΕ 2193. 

Σε βάρος της πιστώσεως, που θα εγγράφεται, θα εκδί- 
δονται, από την Υπηρεσία Εντελλομένων Εξόδων που 
εδρεύει στο Υπουργείο Βιομηχανίας, Ενέργειας και Τε¬ 
χνολογίας, κατά τα κεκανονισμένα χρηματικά εντάλματα, 
για τις νόμιμες πληρωμές στις εταιρείες εμπορίας πετρε¬ 
λαιοειδών. 

3. Αντίγραφα της κινήσεως του λογαριασμού αρ. 200/1 
της Τράπεζας της Ελλάδος, θα στέλνονται στη Διεύθυνση 
ΕποπτεΙας της ΔιαχειρΙσεως Πετρελαιοειδών του Υπουρ¬ 
γείου Βιομηχανίας, Ενέργειας και Τεχνολογίας και στη 
Διεύθυνση 24η Τμήμα Γ' του Υπουργείου Οικονομικών. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 15 Φεβρουάριου 1993 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΒΙΟΜ., ΕΝΕΡΓΕΙΑΣ ΚΑΙ ΤΕΧΝ/ΠΑΣ 

ΠΕΤΡΟΣ ΔΟΥΚΑΣ ΒΑΣ. ΚΟΝΤΟΠΑΝΝΟΠΟΥΛΟΣ 
—-♦- 

Αριθ. Δ5/Δ/12852/1378 (8) 

Χορήγηση Περιωρισμένου Πτυχίου Ραδιοτηλεφωνητή. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Νόμου 1504/84, περί κυρώσεως της Διεθνούς 
Συμβάσεως Τηλεπικοινωνιών (Ναϊρόμπι 82), σε συνδυα¬ 
σμό με τις διατάξεις τού Διεθνούς Κανονισμού Ραδιοεπι¬ 
κοινωνιών )Γενεύη 90), ο οποίος είναι προσαρτημένος στη 
Σύμβαση. 

β) Του Νόμου 1843/89, περί κυρώσεως των Τελικών 
Πράξεων της Παγκόσιας Διοικητικής Διάσκεψης Ραδιοε¬ 
πικοινωνιών (Γ ενεύη 1979). 

γ) Του Νόμου 1558/85 «Κυβέρνηση και Κυβερνητικά 
Όργανα» (ΦΕΚ 137). 

2. Την ανάγκη τροποποίησης της Απόφασης με αριθ. 
ΥΠΑ/Δ5/44280/4391/20.11.91 για τη χορήγηση Περιο¬ 
ρισμένου Πτυχίου Ραδιοτηλεφωνητή σε χειριστές αερο¬ 
σκαφών, αποφασίζουμε: 

Καθορίζουμε την ισχύ, τα προσόντα και τη διαδικασία 
χορήγησης του Περιωρισμένου Πτυχίου Ραδιοτηλεφω- 
νητή, όπως αυτό περιγράφεται στο άρθρο 44 του Διε¬ 
θνούς Κανονισμού Ραδιοεπικοινωνιών ως εξής: 

1. Οι κάτοχοι του Περιορισμένου πτυχίου Ραδιοτηλεφω- 
νητή, το οποίο χορηγείται από την Υπηρεσία Πολιτικής Αε¬ 
ροπορίας (ΥΠΑ) του Υπουργείου Μεταφορών και Επικοι¬ 


νωνιών, μπορούν να εκτελούν τη Ραδιοτηλεφωνική Υπή- 
ρεσία μόνο σταθμών αεροσκαφών που λειτουργούν στις 
καθοριζόμενες στο άρθρο 8 του Διεθνή Κανονισμού Ρα¬ 
διοεπικοινωνιών αποκλειστικές ζώνες συχνοτήτων για την 
Κινητή Αεροναυτική Υπηρεσία και την Υπηρεσία Αερο¬ 
ναυτικής Ραδιοπλοήγησης, υπό τον όρο ότι η λειτουργία 
των σταθμών αυτών περιλαμβάνει μόνο το χειρισμό απλών 
εξωτερικών κομβίων και όχι ρύθμιση στοιχείων τα οποία 
προσδιορίζουν τη συχνότητα λειτουργίας των σταθμών 
αυτών καί ότι η σταθερότητα των συχνοτήτων διατηρείται 
από τον Ιδιο τον πομπό μέσα στα όρια ανοχών που καθορί¬ 
ζονται στο Παράρτημα 7 του Διεθνούς Κανονισμού Ραδιο¬ 
επικοινωνιών. 

2. Χειριστές αεροσκαφών που χειρίζονται ραδιοτηλε- 
φωνικές συσκευές όπως οι ανωτέρω, πρέπει να είναι κά¬ 
τοχοι τουλάχιστον Περιορισμένου Πτυχίου Ραδιοτηλεφω- 
νητή. Από την υποχρέωση αυτή εξαιρούνται οι μαθητευό- 
μενοι χειριστές, όταν κατά τη διάρκεια της εκπαίδευσης 
εκτελούν πτήσεις μόνοι τους (801.0) και με την προϋπό¬ 
θεση ότι έχουν από την ΥΠΑ άδεια μαθητευόμενου χειρι¬ 
στή αεροσκάφους. 

3. Προσόντα - Εξεταστέα μαθήματα. 

Το Περιορισμένο Πτυχίο Ραδιοτηλεφωνητή χορηγείται 
σε άτομα ηλικίας άνω των δεκαοκτώ (18) ετών και ύστερα 
από εξετάση στα κατωτέρω οριζόμενα μαθήματα. 

α) Γ ενική γνώση των κανονισμών που εφαρμόζονται στις 
ραδιοτηλεφωνικές επικοινωνίες και ιδιαίτερα εκείνες που 
αναφέρονται στην ασφάλεια της ανθρώπινης ζωής. 

Η εξέταση αυτή είναι γραπτή και η σχετική ύλη καθορί¬ 
ζεται αναλυτικά με Απόφαση Διοικητή ΥΠΑ. 

β) Πρακτική γνώση της ραδιοτηλεφωνικής εκμετάλλευ¬ 
σης και των διαδικασιών στην Κινητή Αεροναυτική Υπηρε¬ 
σία. . 

Η εξέταση αυτή είναι προφορική στην Ελληνική και Αγ¬ 
γλική γλώσσα, κατά την οποία διαπιστώνονται τα κατω¬ 
τέρω: 

(I) Η ικανότητα και η ευχέρεια εφαρμογής στην πράξη 
των διαδικασιών ραδιοτηλεφωνίας στις αερεπίγειες επι¬ 
κοινωνίες. 

(II) Η ικανότητα ορθής λήψης και μεταβίβασης ραδιοτη- 
λεφωνικών μηνυμάτων και 

(III) Η ικανότητα χρήσης της αγγλικής γλώσσας στις ρα- 
διοτηλεφωνικές διαδικασίες. 

γ) Γραπτή και προφορική εξετάση στην αγγλική γλώσσα. 

Μετάφραση στην ελληνική γλώσσα απλού αγγλικού κει¬ 
μένου και αντίστροφα, αεροπορικού κυρίως περιεχομέ¬ 
νου. 

4. θεωρείται επιτυχών ο υποψήφιος, ο οποίος στο κα¬ 
θένα από τα μαθήματα της παραγρ. 3 έχει πάρει βαθμό 
τουλάχιστον 80%, με κλίμακα βαθμολογίας 000-100% και 
στην Αγγλική γλώσσα τουλάχιστον 70%. 

5. Οι εξετάσεις για τη χορήγηση του εν λόγω πτυχίου 
διενεργούνται από την Υπηρεσία Πολιτικής Αεροπορίας 
του Υπουργείου Μεταφορών και Επικοινωνιών στην 
Αθήνα και Θεσσαλονίκη, σε τόπο και χρόνο που καθορίζο¬ 
νται από την ΥΠΑ. 

6. Για την εξέταση των υποψηφίων ορίζονται, με από¬ 
φαση του Διοικητή ΥΠΑ, επιτροπές, οι οποίες αποτελού¬ 
νται από ειδικούς εξεταστές μόνιμους υπαλλήλους της 
ΥΠΑ κατόχους Γενικού Πτυχίου Ασυρμάτου, δύο (2) μόνι¬ 
μους υπαλλήλους των Διευθύνσεων Ανάπτυξης Επικοινω¬ 
νιών και Τεχνικής Επικοινωνιών του Υπουργείου Μεταφο- 

ρών και Επικοινωνιών, για την επιτροπή Αθηνών, ή δύο (2) 
υπαλλήλους της Δ/νσης Συγκοινωνιών του Νομού Θεσσα¬ 
λονίκης, για την επιτροπή Θεσσαλονίκης, και από τα μέλη 
της επιτροπής διενέργειας εξετάσεων της Σχολής Πολιτι¬ 
κής Αεροπορίας (ΣΠΟΑ). 

Πρόεδρος των επιτροπών ορίζεται ο πρόεδρος της ανω¬ 
τέρω επιτροπής της ΣΠΟΑ. 

7. Το Περιορισμένο Πτυχίο Ραδιοτηλεφωνητή απονέμε- 
ται χωρίς εξετάσεις στους εν ενεργεία αξιωματικούς χειρι¬ 
στές αεροσκαφών των Ενόπλων Δυνάμεων, εφόσον προ¬ 
σκομίσουν βεβαίωση της αρμόδιας Υπηρεσίας εκπαίδευ¬ 
σης προσωπικού ότι έχουν διδαχθεί και εξετασθεί επιτυ- 
χώς στα μαθήματα της πάραγρ. 3 της παρούσας. 

8. Η απόφαση αυτή ισχύει από την ημερομηνία δημο¬ 
σίευσης στην Εφημερίδα της Κυβερνήσεως, οπότε κα- 
ταργείται η απόφαση που αναφέρεται στην παραγρ. 2 του 
σκεπτικού της παρούσας. 

Από τις διατάξεις της απόφασης αυτής δεν προκαλεΐται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 30 Μαρτίου 1993 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
' -4τ-- 

Αριθ. ΕΣ/6900 (9) 

Σύσταση αμιγούς κοινοτικής επιχείρησης Άνω Ποροϊων 
με την επωνυμία «ΜΠΕΛΛΕΣ». 

Ο ΝΟΜΑΡΧΗΣ ΣΕΡΡΩΝ 

• Έχοντας υπόψη: 

1. Τις διατάξεις των άρθρων 200-267 του Π.Δ/τος 
323/89 (Δ.Κ.Κ.) ; 

2. Τις διατάξεις του Π.Δ/τος 250/1989 (ΦΕΚ 118/τ.Α7 
10.5.1989). 

3. Την απόφαση του Υπουργού Εσωτερικών με αριθμό 
25027/9.4.1984 (ΦΕΚ 244/τ.ΒΥΙ 9.4.1984). 

4. Την αριθ. 1/1993 απόφαση του κοινοτικού Συμβου¬ 
λίου Άνω Ποροίων περί συστάσεως αμιγούς κοινοτικής 
επιχείρησης με την επωνυμία «ΜΠΕΛΛΕΣ». 

5. Την συνταχθείσα οικονομοτεχνική μελέτη για την 
ίδρυση της πίό πάνω επιχείρησης, αποφασίζουμε: 

1. Συνιστάται στην Κοινότητα Άνω Ποροϊων του Νομού 
Σερρών Αμιγής κοινοτική επιχείρηση με την επωνυμία 
«ΜΠΕΛΛΕΣ» ως ίδιο νομικό πρόσωπο ιδιωτικού δικαίου, το 
οποίο διέπεται από τις διατάξεις των άρθρων 260 έως 267 
και 270, 274 και 287 του Π.Δ/τος 323/89 (Δ.Κ.Κ.). 

2. Σκοπός της επιχείρησής είναι η ίδρυση, η κατασκευή, 
η λειτουργία και η εκμετάλλευση υδροηλεκτρικού σταθ¬ 
μού παραγωγής ηλεκτρικού ρεύματος. 

3. Η επιχείρηση διοικείται από πενταμελές (5) διοικη¬ 
τικό συμβούλιο, τα μέλη του οποίου ορίζονται μαζί με τους 
αναπληρωτές τους από το·κοινοτικό συμβούλιο. 

Από τα μέλη του διοικητικού συμβουλίου τρεις (3) είναι 
αιρετοί εκπρόσωποι της Κοινότητας, ένας (1) είναι εκπρό¬ 
σωπος κοινωνικού φορέα και ένας (1) είναι δημότης ή κά¬ 
τοικος της κοινότητας που έχει πείρα ή γνώσεις σχετικές 
με το αντικείμενο της επιχείρησης. 

Το κοινοτικό συμβούλιο ορίζει από τα μέλη του διοικητι¬ 
κού συμβουλίου του Πρόεδρο και τον αντιπρόεδρό του! 


4. Η διάρκεια της επιχείρησης είναι ενενήντα εννέα (99) 
χρόνια από τη δημοσίευση της απόφασης αυτής στην 
Εφημερίδα της Κυβέρνησης. 

5. Έδρα της επιχείρησης είναι η κοινότητα Άνω Πορο- 
ΐων Ν. Σερρών. 

6. Το κεφάλαιο που διαθέτει η κοινότητα Άνω Προΐων 
στην επιχείρηση είναι μετρητά ποσού 1.000.000 δρχ. 

7. Πόροι της επιχείρησης είναι: τα έσοδα από την πώ¬ 
ληση της παραχθησομένης ενέργειας και γενικά από την 
άσκηση της δραστηριότητας, δάνεια, κληρονομιές, δω¬ 
ρεές και λοιπές επιχορηγήσεις. 

8. Η επιχείρηση διαλύεται: 

α) Με απόφαση του Κοινοτικού συμβουλίου, με την 
απόλυτη πλειοψηφία των μελών του, και απόφαση του 
Νομάρχη. 

β) Όταν λήξει χωρίς να παραταθεί η διάρκεια της επιχεί¬ 
ρησης και 

γ)Έε περΙπτωση πτώχευσης της επιχείρησης. 

Την διάλυση της επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκαθά¬ 
ριση γίνεται από δύο εκκαθαριστές που ορίζονται από το 
κοινοτικό συμβούλιο. Στην εκκαθάριση διεκπεραιώνονται 
οι εκκρεμείς υποθέσεις, εισπράτονται οι απαιτήσεις, ρευ- 
στοποιείται η περιουσία και πληρώνονται τα χρέη της επι¬ 
χείρησης. 

Το υπόλοιπο περιέρχεται στην Κοινότητα Άνω Πο- 
ροΐων. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείριση 
και εποπτεία της επιχείρησης, διέπονται από τις σχετικές 
με τις δημοτικές και κοινοτικές επιχειρήσεις διατάξεις του 
Π.Δ/τος 323/89 (Δ.Κ.Κ.) και την με αριθμό 25027/ 
9.4.1984 απόφαση του Υπουργού Εσωτερικών (ΦΕΚ 
244/τ.Β/19.4.1984). 

10. Το κοινοτικό συμβούλιο δεσμεύεται να παραχωρή¬ 
σει όση έκταση από την κοινοτική γη απαιτηθεί για την 
Ιδρυση του υδροηλεκτρικού σταθμού, στην κοινοτική επι¬ 
χείρηση «ΜΠΕΛΛΕΣ». 

11. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
Άνω Ποροϊων ύψους 1.000.000 δρχ. 

Η ανωτέρω δαπάνη δεν έχει προβλεφθεί στον προϋπο¬ 
λογισμό της Κοινότητας Άνω Ποροϊων οικον. έτους 1993 
αλλά θα καλυφθεί με τροποποίησή του. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Σέρρες, 17 Μαρτίου 1993 

Ο Νομάρχης 
ΑΝΑΣΤΑΣΙΟΣ ΛΙΑΣΚΟΣ 

-♦- 

Αριθ. Ε.Κ. 142 (10) 

Παροχή έγκρισης στην «ΕΛΛΗΝΙΚΗ ΕΤΑΙΡΕΙΑ ΕΠΕΝΔΥ¬ 
ΣΕΩΝ ΧΑΡΤΟΦΥΛΑΚΙΟΥ Α.Ε.» για την αγορά μετοχών 

της εταιρεία «ΜΙΝΩΪΚΕΣ ΓΡΑΜΜΕΣ Α.Ν.Ε.». 

(Συνεδρίαση 141/16.3.1993) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Το άρθο 4, πάρ. 1 εδαφ. ε του Ν. 1969/91 «Εταιρείες 

Επενδύσεων Χαρτοφυλακίου, Αμοιβαία Κεφάλαια, διατά¬ 
ξεις εκσυγχρονισμού και εξυγιάνσεως της Κεφαλαιαγοράς 
και άλλες διατάξεις». 

2. Την Απόφαση 72/4.3.92 θέμα 2ο της Επιτροπής Κε¬ 
φαλαιαγοράς για την αγορά μετοχών της. Εταιρείας «ΜΙ- 
ΝΩΪΚΕΣ ΓΡΑΜΜΕΣ». 

3. Την από 10.3.93 αίτηση της εταιρείας «ΕΛΛΗΝΙΚΗ 
ΕΤΑΙΡΕΙΑ ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ Α.Ε.». 

4. Την εισήγηση της Α. Τζαρτζάνου, αποφασίζει ομό¬ 
φωνα: 

Παρέχει την άδεια στην εταιρεία «ΕΛΛΗΝΙΚΗ ΕΤΑΙΡΕΙΑ 
ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ Α.Ε.» για την αγορά 
3.640 νέων μετοχών της εταιρείας «ΜΙΝΩΪΚΕΣ ΓΡΑΜ¬ 
ΜΕΣ Α.Ν.Ε.» - ασκώντας το δικαίωμα προτίμησης υπέρ 
των παλαιών μετοχών σε αναλογία 1 νέα μετοχή ανά 6 πα- 
λαιές - ονομαστικής αξίας 1.000 δρχ. και τιμής διάθεσης 
5.000 δρχ. έκαστη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


( 11 ) 

Πράξη 522 

Διαπίστωση της αυτοδίκαιης κατάργησης σαράντα τεσσά¬ 
ρων (44) μόνιμων θέσεων στον ΟΥΘ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΥΔΡΕΥΣΕΩΣ ΘΕΣ/ΝΙΚΗΣ . 


Έχοντας υπόψη: 

1. Τις διατάξεις των άρθρων 24 παρ. 4 και 25 παρ. Α' 
περ. α', β' και γ’ του Ν. 2085/1992 «Ρύθμιση θεμάτων ορ¬ 
γάνωσης, λειτουργίας και προσωπικού της Δημόσιας Διοί¬ 
κησης και άλλες διατάξεις» (ΦΕΚ 170/Α/1992). 

2. Τη με αριθμό 30/24.11.1992 πράξη του Προέδρου 
του Δ.Σ., με την οποία διαπιστώθηκε ότι κατατάγηκαν αυ¬ 
τοδίκαια σε συσταθείσες θέσεις Διευθυντή Α' ή Β' και 
Τμηματάρχη Α' ή Β', σύμφωνα με τις διατάξεις του άρθρ. 
25 παρ. Α' περ. α', β' και γ' του Ν. 2085/1992, οι παρα¬ 
κάτω αναγραφόμενοι κατά κατηγορία, Κλάδο και ειδικό¬ 
τητα τακτικοί υπάλληλοι του Οργανισμού Υδρεύσεως 
θεσ/νίκης: 

' ΚΑΤΗΓΟΡΙΑΣ ΠΕ 

ΚΛΑΔΟΥ ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ 


Στο βαθμό του Δ/ντή Α' υπάλληλοι 1 

Στο βαθμό του Τμηματάρχη Α' υπάλλοι 7 

ΚΛΑΔΟΥ ΠΕ ΜΗΧΑΝΙΚΩΝ 
α) Ειδικ. Πολιτικού Μηχ/κού 

Στο βαθμό του Δ/ντή Α' υπάλληλ. 2 

Στο βαθμό του Τμηματάρχη Α' υπάλληλ. 7 

β) Ειδικ. Τοπογράφου Μηχ/κού 

Στο βαθμό του Δ/ντή Α' υπάλληλ. 1 

γ) Ειδικ. Μηγ/γου - Ηλ/γου Μηχανικού 

Στο βαθμό του Τμηματάρχη Α' υπάλληλ. 2 

ΚΛΑΔΟΥ ΠΕ ΧΗΜΙΚΩΝ 

Ειδικ. Χημικού Βιολόγου 

Στο βαθμό του Τμηματάρχη Α' υπάλληλ. 1 

ΚΑΤΗΓΟΡΙΑΣ ΤΕ 


ΚΛΑΔΟΥ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 
α) Ειδικ. Τεχνολόγου Πολιτικού Δομικών Έργων ή Έρ¬ 
γων Υποδομής. 


Στο βαθμό τού Τμηματάρχη Α'υπάλληλ. 6 

β) Ειδικ. Τεχνολόγου Μηχανολόγου 
Στο βαθμό του Τμηματάρχη Α' υπάλληλ. 1 

γ) Ειδικ. Τεχνολόγου Ηλεκτρολόγου 
Στο βαθμό του Τμηματάρχη Α' υπάλληλ. 1 

δ) Ειδικ. Τεχνολόγου Ηλεκτρονικού 
Στο βαθμό του Τμηματάρχη Α'υπάλληλ. 1 

ΚΛΑΔΟΥ ΤΕ ΕΠΟΠΤΩΝ ΔΗΜΟΣΙΑΣ ΥΓΕΙΑΣ - ΤΕΧΝΟ¬ 
ΛΟΓΩΝ ΤΡΟΦΙΜΩΝ 
Ειδικ. Επόπτης Δημόσιας Υγείας 
Στο βαθμό του Τμηματάρχη Α' υπάλληλ. 1 

ΚΑΤΗΓΟΡΙΑΣ ΔΕ 

ΚΛΑΔΟΥ ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ 

Στο βαθμό του Τμηματάρχη Α' υπάλληλ. 8 

ΚΛΑΔΟΥ ΔΕ ΤΕΧΝΙΚΟΥ 


α) Τομέα Μηχ/κού, Τμημ. Βιομηχ/κών Εγκ/σεως και 
Βιομηχανικής Παραγωγής ή Τομέα Ηλ/κού και Ηλεκτρονι¬ 
κού, Τμήμ. Βιομηχ/κών Ηλ/κών Εγκ/σεων. 

Στο βαθμό του Τμηματάρχη Α' υπάλληλ. 2 

β) Τομέα Δομικού, Τμήμ. Σχεδιάσεως Έργων Πολιτ. 
Μηχ/κών και Αρχ/νων ή Τομέα Μηχ/κού, Τμήμ. Μηχ/κού 
Σχεδίου ή Τομέα Ηλ/κού και Ηλεκτρονικού, Τμήμ. Ηλ/κού 
ή Ηλεκτρονικού Σχεδίου. 

Στο βαθμό του Τμηματάρχη Α’ υπάλληλ. * 2 

γ) Τομέα Χημικού - Μετ/κού, Τμήμ. Χημικών Εργαστη¬ 
ρίων 

Στο βαθμό του Τμηματάρχη Α' υπάλληλ." 1 

δ) Ειδικότητας Ηλεκτροτεχνίτη 
Στο βαθμό του Τμηματάρχη Α' υπάλληλ. 1 

διαπιστώνουμε 

Ότι στις 20.10.1992 καταργήθηκαν αυτοδίκαια οι ακό¬ 
λουθες, κατά κατηγορία, κλάδο και ειδικότητά, μόνιμες 
θέσεις του Οργανισμού Υδρεύσεως, τις οποίες κατείχαν 
οι παραπάνω υπάλληλοι:. -, ν ' > 

ΚΑΤΗΓΟΡΙΑΣ ΠΕ 

1) ΚΛΑΔΟΥ ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥΘέσεις 

8 

2) ΚΛΑΔΟΥ ΠΕ ΜΗΧΑΝΙΚΩΝ 

α) Ειδικ. Πολιτικού Μηχ/κού θέσεις 9 

β) Ειδικ. Τοπογράφου Μηχ/κού θέσεις -- 1 

γ) Ειδικ. Μηχ/γου - Ηλ/γου Μηχ/κού θέσεις 2 

3) ΚΛΑΔΟΥ ΠΕ ΧΗΜΙΚΩΝ 

Ειδικότητας Χημικού Βιολόγου θέση ..., 1 

ΚΑΤΗΓΟΡΙΑΣ ΤΕ 

1) ΚΛΑΔΟΥ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 

α) Ειδικ. Τεχνολόγου Πολιτικού Δομ. Έργων ή Έργων 
Υποδομής θέσεις 6 

β) Ειδικ. Τεχνολόγου Μηχ/γου θέσεις 1 

γ) Ειδικ. Τεχνολόγου Ηλεκτρολόγου θέσεις ■ 1 

δ) Ειδικ. Τεχνολόγου Ηλεκτρονικού θέσεις 1 

2) ΚΛΑΔΟΥ ΕΠΟΠΤΩΝ ΔΗΜΟΣΙΑΣ ΥΓΕΙΑΣ - ΤΕΧΝΟΛ. 
ΤΡΟΦΙΜΩΝ 

Ειδικότ. Επόπτης Δημόσιας Υγείας θέση . 1 

ΚΑΤΗΓΟΡΙΑ ΔΕ 

1) ΚΛΑΔΟΥ ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ θέσεις 8 

2) ΚΛΑΔΟΥ ΔΕ ΤΕΧΝΙΚΟΥ 

α) Τομέα Μηχ/κού Τμήμα Βιομ. Εγκ/σεων και Βιομηχ. 
Παραγωγής ή Τομέα Ηλ/κού και Ηλεκτρονικού, Τμήμα, 
Βιομηχ/κών Ηλ/κών Εγκ/σεων θέσεις .2 

β) Τομέα Δομικών, Τμήμα Σχεδιάσεως Έργων Πολιτ. 
Μηχ/κών και Αρχ/κων ή Τομέα Μηχ/κών, Τμήμ. Μηχ/κού 

Σχεδίου ή Τομέα Ηλ/κού και Ηλεκτρονικού, Τμήμ. Ηλ/κού 
και Ηλεκτρονικού Σχεδίου θέσεις 2 

γ) Τομέα Χημικού-Μετ/κού, Τμήμ. Χημικών Εργαστη¬ 
ρίων θέσεις 1 

δ) Ειδικότητας Ηλεκτροτεχνίτη θέση 1 

Η απόφαση αυτή δεν προκαλεί δαπάνη σε βάρος του 
προϋπολογισμού του ΟΥΘ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Δεκεμβρίου 1992 

Ο Αναπλ. Προέδρου Διοικ. Συμβουλίου 
ΔΗΜ. ΔΗΜΗΤΡΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


